Kydippe

Kydippe (Κυδίππη e henc'hresianeg) zo anv meur a vaouez e mojennoù Hellaz kozh.

Kydippe, mamm Kleobis ha Biton. Honnezh a oa belegez an doueez Hera, hag o vont d'ul lid-gouel d'an doueez edo. Oc'hen a oa da dennañ he c'harr, met he mibien Biton ha Kleobis a reas en o lec'h, a-hed ar 45 stadia (8 km). Ken plijet e oa ar velegez o welout he mibien ken deol ma c'houlennas digant an douee Hera reiñ d'he bugale ar gwellañ tra a c'halle un doue reiñ d'un den. Kenkent e kouezhas an daou vreur eus o sav-sonn, marv-mik, rak ar gwellañ tra a c'hallent ober e oa mervel pa oant da vat oc'h azeuliñ un doue.
Kydippe, pe Cyrbia, merc'h da Hegetoria hag Oc'himos, en Enez Rodos. Dimezet e oa da Kerkafos, hec'h eontr, breur d'he zad Oc'himos, perc'henn an enez. Hervez un doare all e oa prometet dorn Kydippe, gant he zad Oc'himos, da Okridion, met Kerkafos a oa sot ganti, ma skrapas anezhi. Ne zistroas ket ken na oa erru kozh-mat ar roue Oc'himosDiodoros Sikilia, Library of History, 5. 57. 7Ploutarc'hos, Quaestiones Graecae, 27.
Kydippe, un Nereidenn, merc'h da Nereüs ha DorisVergilius, Georgics, 4. 339Hyginus, Fabulae, rakskrid.
Kydippe, ur plac'h eus Aten, a rankas dimeziñ da Akontios hervez mojenn Akontios ha Kydippe‎Kallimac'hos, CydippeOvidius, Heroides 20-21.

Notennoù

Rummad:Tudennoù gwengelouriezh Hellaz